**Általános indokolás**

A Képviselő-testület úgy döntött, hogy szociális célú tüzelőanyag vásárlására vonatkozóan pályázatot nyújt be. A pályázat elbírálása megtörtént. Mátraterenye Község Önkormányzata a Belügyminisztérium döntése értelmében 6.419.850,-Ft összegű vissza nem térítendő egyszeri támogatásban részesül. Ez az összeg 337 erdei köbméter kemény lombos fa vásárlására használható fel.

A támogatás felhasználásának feltétele, hogy a szociális rászorultság és a 2020-2021. évi igénylés részletes feltételeit önkormányzati rendeletben kell szabályozni úgy, hogy legkésőbb a tüzelőanyag megvásárlását követő 10. napon hatályba lépjen. A feltételek kialakítása során ezt a kötelezettséget figyelembe kell venni. A kérelmező háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 300 %-át, (jelenleg 85.500 Ft). Ez a jövedelem határ vonatkozik az egyedül élő, egy személyes háztartásra is.

**Részletes indokolás**

**Az 1. §-hoz:** a rendelet célját határozza meg.

**A 2.§-hoz:** a rendelet az objektív jogosultsági feltételekről és az előnyben részesítendő személyi körről rendelkezik.

**A 3-4-5-6.§-hoz:** a rendelet ezen paragrafusai az eljárási szabályokat tartalmazzák.

**A 7. §-hoz:** a rendelet hatályba léptető és hatályon kívül helyező rendelkezéseket tartalmazza.

Mátraterenye, 2020. 09. 23.

Urbányi Edina

jegyző

**Előzetes hatásvizsgálat**

**a Jogalkotásról szóló 2010. évi CXXX. törvény 17.§ (1) bekezdése alapján**

(a 2020-2021. évi szociális célú tüzelőanyag juttatásról szóló rendelettervezethez)

**A rendelet-tervezet címe:** Mátraterenye Község Önkormányzatának Képviselő-testülete ……/2020. (…………..) önkormányzati rendelete a 2020/2021. évi szociális célú tüzelőanyag juttatásról

1. **Társadalmi hatások**

A rendelet-tervezet a településre közvetlenül kiható társadalmi hatása jelentős. Az önkormányzat vissza nem térítendő természetbeni támogatást nyújt az arra rászoruló lakosai számára. A rendelet-tervezet azokat a rászorulókat támogatja, akiknek a téli tüzelő megvásárlása jelentős, akár létfenntartásukat is veszélyeztető anyagi terhet jelent.

1. **Gazdasági hatás**

A rendelet tervezet gazdasági hatása a lakosság szociálisan rászorult tagjai nehéz anyagi körülményeinek javítása. A rendelet tervezet az Önkormányzatra közvetlen gazdasági hatása nem jelentős. A természetbeni támogatás forrása a települési önkormányzatok szociális célú tüzelőanyag vásárláshoz kapcsolódó kiegészítő támogatás, valamint az Önkormányzat által biztosított saját forrás és szállítási költség.

1. **Költségvetési hatás**

A rendelet tervezet költségvetési hatása az önerőt, valamint a kiszállítás költségét jelenti, mint pénzügyi tehertételt az önkormányzat gazdálkodásában.

1. **Környezeti és egészségügyi követelmények, hatások**

A tűzifa elégetése nem okoz akkora légszennyezettséget, mint az esetleg a szegényebb családok által használt anyagok.

1. **Adminisztratív terheket befolyásoló hatások**

A rendelet végrehajtása átmenetileg nagyobb terhet ró az önkormányzati hivatal munkatársaira, ugyanis a napi feladatok ellátása mellett az egyedi döntések előkészítésével, végrehajtásával és elszámolásával kapcsolatos feladatok is rájuk hárulnak. Ugyanakkor többlet feladatokat jelent azon személyek részére, akik a szállítással és a tűzifa átadásával kapcsolatos teendőket intézik.

1. **A jogszabály megalkotásának szükségessége, a jogalkotás elmaradásának várható következményei**

Mátraterenye Község Önkormányzatának Képviselő-testülete az Alaptörvény 32. cikk (2) bekezdése és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8a. pontjában meghatározott feladatkörében eljárva köteles elkészíteni a rendeletet.

Illetve Magyarország 2020. évi központi költségvetéséről szóló 2019. évi LXXI. törvény 3. melléklet 1.8. pontja szerint a települési önkormányzatok szociális célú tüzelőanyag vásárláshoz kapcsolódó támogatása jogcímében foglaltakra tekintettel – sikeres pályázat alapján vissza nem térítendő támogatásban részesült Mátraterenye Község Önkormányzata.

A pályázati kiírás 6. pontja alapján: a támogatást az a települési önkormányzat igényelheti, amelyik a szociális rászorultság és az igénylés részletes feltételeit – legkésőbb a tüzelőanyag megvásárlását követő 10. napon hatályba lépő rendeletben szabályozza.

1. **A rendelet megalkotásának elmaradása esetén várható következmények**

A rendelet megalkotásának elmaradása esetén a Nógrád Megyei Kormányhivatal törvényességi felhívással élhet.

1. **A rendelet alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, tárgyi, szervezeti, pénzügyi feltételek rendelkezésre állnak.

Mátraterenye, 2020. 09.23.

Urbányi Edina

jegyző